title: A Bizottság 844/2012/EU végrehajtási rendelete ( 2012. szeptember 18. ) a hatóanyagok jóváhagyásának meghosszabbítására vonatkozó eljárás végrehajtásához szükséges rendelkezéseknek a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti megállapításáról  EGT-vonatkozású szöveg

text:
               19.9.2012

               HU

               Az Európai Unió Hivatalos Lapja

               L 252/26

         A BIZOTTSÁG 844/2012/EU VÉGREHAJTÁSI RENDELETE
   (2012. szeptember 18.)
   a hatóanyagok jóváhagyásának meghosszabbítására vonatkozó eljárás végrehajtásához szükséges rendelkezéseknek a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti megállapításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 19. cikkére,
   mivel:

               (1)

               Az 1107/2009/EK rendelet úgy rendelkezik, hogy egy hatóanyag jóváhagyása a lejáratkor meghosszabbítható.

               (2)

               Helyénvaló a meghosszabbítási eljárás végrehajtásához szükséges intézkedések megállapítása.

               (3)

               A hosszabbítási eljárás megfelelő menetének biztosítása érdekében meg kell állapítani különösen az eljárás különböző szakaszaira vonatkozóan határidőket.

               (4)

               Szabályokat kell felállítani az adatok bizalmas kezelésére, valamint a meghosszabbítási kérelem, a kiegészítő dokumentáció és e dokumentáció frissített változatainak közzétételére vonatkozóan.

               (5)

               Meg kell határozni a hosszabbítási kérelem benyújtására, tartalmára és formájára vonatkozó szabályokat. A kérelmezőket kötelezni kell, hogy indokolják az új információk benyújtását és külön-külön sorolják fel, hogy milyen, a gerinces állatokra vonatkozó vizsgálatok benyújtását tervezik.

               (6)

               Szabályokat kell megállapítani a kérelem jelentéstevő tagállam általi ellenőrzésére.

               (7)

               A hosszabbítási eljárás megfelelő menetének biztosítása érdekében a jelentéstevő tagállamnak – a kérelmező kérésére – a kérelemmel kapcsolatos kérdések megvitatása céljából találkozót kell szerveznie a kiegészítő dokumentáció benyújtását megelőzően.

               (8)

               A jóváhagyás érvényességének meghosszabbításához benyújtott kiegészítő dokumentációnak különösen a szükséges új adatokat és kockázatelemzéseket kell tartalmaznia, valamint bizonyítania kell, hogy ezekre az adatokra és kockázatelemzésekre miért van szükség.

               (9)

               Szabályokat kell felállítani, amelyek alapján a jelentéstevő tagállam megállapítja a kérelem elfogadhatóságát.

               (10)

               Amennyiben a benyújtott kérelmek egyike sem fogadható el, a Bizottság rendeletet fogad el az érintett hatóanyag jóváhagyása érvényességének meg nem hosszabbításáról.

               (11)

               Szabályokat kell megállapítani a hatóanyag független, objektív és átlátható értékelésének biztosítása érdekében.

               (12)

               A kérelmezőnek, a tagállamoknak – kivéve a jelentéstevő tagállamot – és a nyilvánosságnak lehetőséget kell biztosítani arra, hogy a hosszabbítási kérelmet értékelő jelentéstervezethez észrevételeket fűzzön.

               (13)

               Az Európai Élelmiszerbiztonsági Hatóság állásfoglalásokat ad ki és a szakértőkkel konzultációkat szervez, kivéve, ha a Bizottság arról tájékoztatja, hogy nincsen szükség állásfoglalására.

               (14)

               Szabályokat kell megállapítani a hosszabbításra vonatkozó jelentésre, valamint az adott hatóanyag jóváhagyásának meghosszabbítására vonatkozó rendelet elfogadására vonatkozóan.

               (15)

               A hatóanyagok második csoportját illetően a 91/414/EGK tanácsi irányelv I. mellékletébe történő felvétel megújítási eljárásának meghatározásáról és ezen anyagok jegyzékének létrehozásáról szóló, 2010. december 7-i 1141/2010/EU bizottsági rendelet (2) alkalmazandó továbbra is az azon rendelet I. mellékletében szereplő hatóanyagok jóváhagyása érvényességének meghosszabbítása tekintetében.

               (16)

               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

         ELFOGADTA EZT A RENDELETET:
   I.   FEJEZET

      ELFOGADHATÓSÁG

      1.   SZAKASZ

         A hosszabbítási kérelem

   1. cikk
   A kérelem benyújtása
   (1)   A hatóanyag gyártója a jóváhagyás lejárta előtt legalább három évvel benyújtja a hatóanyag jóváhagyása érvényességének meghosszabbítása iránti kérelmet a 686/2012/EU bizottsági végrehajtási rendelet (3) mellékletének második oszlopában meghatározott jelentéstevő tagállamnak, illetve ugyanazon melléklet harmadik oszlopában meghatározott társjelentéstevő tagállamnak.
   A kérelem benyújtásakor a kérelmező az 1107/2009/EK rendelet 63. cikke szerint kérheti bizonyos információk bizalmas kezelését. A kérelmező ebben az esetben a kérelem ilyen információkat tartalmazó részeit fizikailag elkülönítve nyújtja be, megindokolva a bizalmas kezelés kérését.
   A kérelmező ezzel egyidőben nyújthat be az 1107/2009/EK rendelet 59. cikke szerinti adatvédelmi igényt.
   (2)   A kérelmező elküldi a Bizottságnak, a többi tagállamnak és az Európai Élelmiszerbiztonsági Hatóságnak (a továbbiakban: a Hatóság) a kérelem másolatát, valamint a kérelem azon részeire vonatkozó információkat, amelyek bizalmas kezelését kérte az (1) bekezdés szerint.
   (3)   Az e rendeletnek való megfelelés céljából a gyártók által kijelölt gyártók szövetsége közös kérelmet nyújthat be.
   2. cikk
   A kérelem formátuma és tartalma
   (1)   A kérelmet a kérelmező a mellékletben meghatározott formátumban nyújtja be.
   (2)   A kérelem felsorolja a kérelmező által benyújtani kívánt új információkat. A kérelemnek az 1107/2009/EK rendelet 15. cikke (2) bekezdése első albekezdésének értelmében igazolnia kell, hogy ezek az információk szükségesek.
   A kérelemben külön fel kell sorolni a kérelmező által benyújtani tervezett, gerinces állatokat érintő új vizsgálatokat.
   3. cikk
   A kérelem ellenőrzése
   (1)   Amennyiben a kérelmet az 1. cikk (1) bekezdésének első albekezdésében megállapított határidőn belül adták be, és tartalmazza a 2. cikkben előírt valamennyi elemet, akkor a jelentéstevő tagállam a kérelem beérkezésétől számított egy hónapon belül tájékoztatja a kérelmezőt, a társjelentéstevő tagállamot, a Bizottságot és a Hatóságot a kérelem beérkezésének időpontjáról és arról, hogy a kérelmet az 1. cikk (1) bekezdésének első albekezdésében megállapított határidőn belül adták be, és tartalmazza a 2. cikkben előírt összes elemet.
   A jelentéstevő tagállam értékeli a bizalmas kezelés iránti kérelmeket. Információkhoz való hozzáférés iránti kérelmek esetében a jelentéstevő tagállam határoz arról, hogy mely információkat kell bizalmasan kezelni.
   (2)   Amennyiben a kérelmet az 1. cikk (1) bekezdésének első albekezdésében megállapított határidőn belül adták be, azonban a 2. cikkben előírt elemek közül egy vagy több hiányzik, akkor a jelentéstevő tagállam a kérelem beérkezésétől számított egy hónapon belül tájékoztatja a kérelmezőt arról, hogy mely elemek hiányoznak, és a hiányzó elemeknek a jelentéstevő és társjelentéstevő tagállamhoz való benyújtására tizennégy napos határidőt állapít meg.
   Amennyiben a fent említett határidő lejártakor a kérelem tartalmazza a 2. cikkben előírt összes elemet, a jelentéstevő tagállam késedelem nélkül az (1) bekezdésben foglaltak szerint jár el.
   (3)   Amennyiben a kérelmet nem az 1. cikk (1) bekezdésének első albekezdésében megállapított határidőn belül adták be, vagy ha az a hiányzó tételek benyújtására a (2) bekezdésnek megfelelően megállapított határidő lejártakor sem tartalmazza a 2. cikkben előírt összes elemet, akkor a jelentéstevő tagállam késedelem nélkül tájékoztatja a kérelmezőt, a társjelentéstevő tagállamot, a Bizottságot, a többi tagállamot és a Hatóságot arról, hogy a kérelem nem elfogadható, illetve, az okokról, hogy miért nem elfogadható.
   (4)   Azon információ kézhezvételétől számított tizennégy napon belül, hogy a kérelmet az 1. cikk (1) bekezdésének első albekezdésében megállapított határidőn belül adták be, és tartalmazza a 2. cikkben előírt összes elemet, a kérelmező benyújtja a Hatóságnak a kérelem másolatát, amely tartalmazza a kérelem azon részeire vonatkozó információkat, amelyek bizalmas kezelését a kérelmező az 1107/2009/EK rendelet 63. cikke szerint kérte és indokolta.
   A kérelmező ezzel egyidőben megküldi a Hatóságnak a kérelem egy másolatát, amely nem tartalmazza azokat az információkat, amelyek bizalmas kezelését a kérelmező az 1107/2009/EK rendelet 63. cikke szerint kérte és indokolta.
   (5)   Amennyiben az 1. cikk (1) bekezdésének első albekezdésében meghatározott határidőn belül ugyanarra a hatóanyagra külön-külön két vagy több kérelmet adtak be, és ezek mindegyike tartalmazza a 2. cikkben előírt összes elemet, akkor a jelentéstevő tagállam tájékoztatja az egyes kérelmezők elérhetőségéről a többi kérelmezőt.
   (6)   A Bizottság minden hatóanyag esetében közzéteszi azon kérelmezők nevét és címét, akik az 1. cikk (1) bekezdésének első albekezdésében meghatározott határidőn belül nyújtották be kérelmüket, és kérelmük tartalmazza a 2. cikkben előírt összes elemet.
   4. cikk
   A kiegészítő dokumentáció benyújtását megelőző kapcsolatfelvétel
   A kérelmező megbeszélést kezdeményezhet a jelentéstevő tagállammal és a társjelentéstevő tagállammal, hogy megtárgyalják a kérelmet.
   Ha van ilyen kezdeményezés, akkor az előzetes kapcsolatfelvételre a kiegészítő dokumentáció 6. cikk szerinti beadása előtt kell sort keríteni.
   5. cikk
   A kérelemhez való hozzáférés
   A kérelemnek a 3. cikk (4) bekezdésében előírt beérkezését követően a Hatóság késedelem nélkül közzéteszi azt, azon információk kivételével, amelyek bizalmas kezelését a kérelmező az 1107/2009/EK rendelet 63. cikke szerint kérte és indokolta, kivéve, ha közzétételüket magasabb rendű közérdek indokolja.

      2.   SZAKASZ

         Kiegészítő dokumentáció

   6. cikk
   A kiegészítő dokumentáció benyújtása
   (1)   Amennyiben a jelentéstevő tagállam a 3. cikk (1) bekezdésének megfelelően arról tájékoztatta a kérelmezőt, hogy a kérelmet az 1. cikk (1) bekezdésének első albekezdésében megállapított határidőn belül adta be, és a kérelem tartalmazza a 2. cikkben előírt összes elemet, a kérelmező benyújtja a kiegészítő dokumentációt a jelentéstevő tagállamnak, a társjelentéstevő tagállamnak, a Bizottságnak és a Hatóságnak.
   (2)   A kiegészítő összefoglaló dokumentáció és a kiegészítő teljes dokumentáció tartalma megfelel a 7. cikk előírásainak.
   (3)   A kiegészítő dokumentációt a jóváhagyás lejárta előtt legalább harminc hónappal nyújtják be.
   (4)   Amennyiben ugyanarra a hatóanyagra több kérelmező kéri a jóváhagyás érvényességének meghosszabbítását, akkor ezeknek a kérelmezőknek az ésszerűség határain belül mindent meg kell tenniük, hogy a dokumentációt közösen nyújtsák be.
   Amennyiben az ilyen dokumentációt nem közösen az összes érintett kérelmező nyújtja be, akkor ezt a dokumentációkban meg kell indokolni.
   (5)   A kiegészítő dokumentáció benyújtásakor a kérelmező az 1107/2009/EK rendelet 63. cikke szerint kérheti bizonyos információk – köztük a dokumentáció egyes részei – bizalmas kezelését; ezeket az információkat fizikailag elkülöníti.
   7. cikk
   A kiegészítő dokumentáció tartalma
   (1)   A kiegészítő összefoglaló dokumentáció a következőket tartalmazza:

               a)

               a kérelem egy másolata;

               b)

               amennyiben a kérelmezőhöz egy vagy több másik kérelmező csatlakozott vagy annak helyébe egy vagy több másik kérelmező lépett, akkor a másik kérelmező vagy kérelmezők neve és címe, és adott esetben az 1. cikk (3) bekezdésében meghatározott gyártók szövetségének neve;

               c)

               a hatóanyagot tartalmazó legalább egy növényvédő szer egy vagy több, minden egyes zónában széles körben termesztett növény tekintetében történő reprezentatív felhasználására vonatkozó információk, igazolva az 1107/2009/EK rendelet 4. cikkében előírt jóváhagyási kritériumok teljesülését; ha a benyújtott információk nem vonatkoznak valamennyi zónára, vagy nem széles körben termesztett növényt érintenek, akkor ennek indokolása;

               d)

               a jóváhagyási dokumentációban vagy a későbbi hosszabbítási dokumentációkban nem szereplő, és az alábbiak miatt szükséges adatok és kockázatértékelések:

                           i.

                           az érintett hatóanyag jóváhagyása vagy a jóváhagyás érvényességének utolsó meghosszabbítása óta a jogi követelményekben bekövetkezett változások tükrözése;

                           ii.

                           az érintett hatóanyag jóváhagyása vagy a jóváhagyás érvényességének utolsó meghosszabbítása óta a tudományos és műszaki ismeretekben bekövetkezett változások tükrözése;

                           iii.

                           reprezentatív felhasználásokban bekövetkezett változások tükrözése; vagy

                           iv.

                           mert a kérelem a jóváhagyás módosított feltételek melletti meghosszabítására vonatkozik;

               e)

               egy, a hatóanyagokra vonatkozó adatszolgáltatási követelményeket az 1107/2009/EK rendelet szerint megállapító rendeletben előírt, a hatóanyagra vonatkozó adatszolgáltatási követelmény minden egyes olyan pontja vonatkozásában, amelynél a d) pont értelmében új adatokra van szükség, a kísérletek és vizsgálatok összefoglalásai és eredményei, ezek tulajdonosának és a kísérleteket vagy vizsgálatokat végző személynek vagy intézménynek a neve, valamint annak indokolása, hogy miért volt szükség az egyes kísérletekre vagy vizsgálatokra;

               f)

               egy, a növényvédő szerekre vonatkozó adatszolgáltatási követelményeket az 1107/2009/EK rendelet szerint megállapító rendeletben a növényvédő szerre vonatkozó adatszolgáltatási követelmény minden egyes olyan pontja vonatkozásában, amelynél a d) pont értelmében új adatokra van szükség, a kísérletek és vizsgálatok összefoglalásai és eredményei, ezek tulajdonosának, illetve a támogatott felhasználások szempontjából reprezentatív egy vagy több növényvédő szerrel kísérleteket vagy vizsgálatokat végző személy vagy intézmény neve, valamint annak indokolása, hogy miért volt szükség az egyes kísérletekre vagy vizsgálatokra;

               g)

               adott esetben az 1107/2009/EK rendelet 4. cikkének (7) bekezdésében említett, dokumentumokkal alátámasztott bizonyíték;

               h)

               a gerinces állatokon végzett kísérletekkel járó minden egyes kísérletre és vizsgálatra vonatkozóan a gerinces állatokon végzett állatkísérletek elkerülésére tett intézkedések leírása;

               i)

               adott esetben a növényvédőszer-maradék határértékeire vonatkozó, a 396/2005/EK európai parlamenti és tanácsi rendelet (4) 7. cikke szerinti kérelem egy másolata;

               j)

               adott esetben a besorolásra vonatkozó javaslat másolata, ha úgy ítélik meg, hogy az anyag besorolására vagy átsorolására van szükség az 1272/2008/EK európai parlamenti és tanácsi rendeletnek (5) megfelelően;

               k)

               valamennyi benyújtott információ értékelése;

               l)

               ellenőrző lista, amely igazolja, hogy a (3) bekezdésben meghatározott kiegészítő dokumentáció a kért felhasználások tekintetében teljes, és amely feltünti, hogy mely adatok újak;

               m)

               az 1107/2009/EK rendelet 8. cikke (5) bekezdésében említett, más szakértők által értékelt, nyilvánosan hozzáférhető szakirodalom összefoglalója és eredménye.

         (2)   Az (1) bekezdés c) pontjában említett felhasználások között adott esetben szerepelnek a jóváhagyáshoz vagy az érvényesség későbbi meghosszabbításaihoz értékelt felhasználások is. Az (1) bekezdés c) pontjában említett növényvédő szerek közül legalább egy nem tartalmazhat más hatóanyagot, feltéve, hogy létezik ilyen szer valamely reprezentatív használat tekintetében.
   (3)   A kiegészítő teljes dokumentáció tartalmazza az (1) bekezdés e), f) és m) pontjában említett minden kísérleti és vizsgálati jelentés teljes szövegét.
   A kiegészítő teljes dokumentáció nem tartalmazhat a hatóanyag vagy a hatóanyagot tartalmazó növényvédő szer embereknek történő szándékos beadásával járó kísérletekről vagy vizsgálatokról szóló jelentéseket.
   8. cikk
   A kérelem elfogadhatósága
   (1)   Ha a kiegészítő dokumentációt a 6. cikk (3) bekezdésében szereplő határidőn belül adták be, és tartalmazza a 7. cikkben előírt összes elemet, akkor a jelentéstevő tagállam egy hónapon belül tájékoztatja a kérelmezőt, a társjelentéstevő tagállamot, a Bizottságot és a Hatóságot a kiegészítő dokumentáció beérkezésének időpontjáról és a kérelem elfogadhatóságáról.
   A jelentéstevő tagállam értékeli a bizalmas kezelés iránti kérelmeket. Információkhoz való hozzáférés iránti kérelmek esetében a jelentéstevő tagállam határoz arról, hogy mely információkat kell bizalmasan kezelni.
   (2)   Ha a kiegészítő dokumentációt a 6. cikk (3) bekezdésében megállapított határidőn belül adták be, azonban a 7. cikkben előírt elemek közül egy vagy több hiányzik, akkor a jelentéstevő tagállam a kiegészítő dokumentáció beérkezésétől számított egy hónapon belül tájékoztatja a kérelmezőt arról, hogy mely elemek hiányoznak, és a hiányzó elemeknek a jelentéstevő és társjelentéstevő tagállamhoz való benyújtására tizennégy napos határidőt állapít meg.
   Ha a fent említett határidő lejártakor a kiegészítő dokumentáció tartalmazza a 7. cikkben előírt összes elemet, a jelentéstevő tagállam késedelem nélkül az (1) bekezdésben foglaltak szerint jár el.
   (3)   A kérelem elfogadhatóságát jelző információ kézhezvétele után a kérelmező haladéktalanul megküldi a többi tagállamnak, a Bizottságnak és a Hatóságnak a kiegészítő dokumentációt, beleértve a dokumentáció azon részeire vonatkozó információkat is, amelyek bizalmas kezelését a kérelmező az 1107/2009/EK rendelet 63. cikke szerint kérte és indokolta.
   Ezzel egy időben a kérelmező megküldi a Hatóságnak a kiegészítő összefoglaló dokumentációt, kizárva azokat az információkat, amelyek bizalmas kezelését a kérelmező az 1107/2009/EK rendelet 63. cikke szerint kérte és indokolta.
   (4)   A Hatóság késedelem nélkül közzéteszi a kiegészítő összefoglaló dokumentációt, azon információk kivételével, amelyeknek bizalmas kezelését a kérelmező az 1107/2009/EK rendelet 63. cikke szerint kérte és indokolta, kivéve, ha közzétételüket magasabb rendű közérdek indokolja.
   (5)   A Hatóság vagy egy tagállam kérésére a kérelmező rendelkezésre bocsátja a jóváhagyásra és a jóváhagyás érvényességének későbbi meghosszabbításaira benyújtott dokumentációkat, ha van ezekhez hozzáférése.
   (6)   Amennyiben a kiegészítő dokumentációt nem adták be az 6. cikk (3) bekezdésében megállapított határidőn belül vagy a kiegészítő dokumentáció a hiányzó elemek benyújtására az e cikk (2) bekezdése szerint megállapított határidő lejártakor sem tartalmazza a 7. cikkben előírt összes elemet, akkor a jelentéstevő tagállam késedelem nélkül tájékoztatja a kérelmezőt, a társjelentéstevő tagállamot, a Bizottságot, a többi tagállamot és a Hatóságot arról, hogy a kérelem nem elfogadható, illetve hogy miért nem elfogadható.
   9. cikk
   Változás a kérelmező személyében
   Az e rendelet szerinti jogok és kötelezettségek tekintetében a kérelmező helyébe léphet egy másik gyártó úgy, hogy a kérelmező és a másik gyártó közös nyilatkozatban tájékoztatja erről a jelentéstevő tagállamot. Ilyen esetben a kérelmező és a másik gyártó egyúttal tájékoztatja a társjelentéstevő tagállamot, a Bizottságot, a többi tagállamot, a Hatóságot és az ugyanarra a hatóanyagra kérelmet benyújtott többi kérelmezőt is a változásról.
   10. cikk
   A jóváhagyás meg nem hosszabbításáról szóló rendelet elfogadása
   Ha az e rendelet 3. cikkének (3) bekezdése vagy a 8. cikkének (6) bekezdése szerint egy hatóanyagra vonatkozó valamennyi beadott kérelem elfogadhatatlan, a Bizottság az 1107/2009/EK rendelet 20. cikke (1) bekezdésének b) pontja szerint rendeletet fogad el az adott hatóanyag jóváhagyása meghosszabbításának elutasításáról.
   2.   FEJEZET

      ÉRTÉKELÉS

   11. cikk
   A jelentéstevő tagállam és a társjelentéstevő tagállam által végzett értékelés
   (1)   Ha a 8. cikk (1) bekezdése értelmében a kérelem elfogadható, a jelentéstevő tagállam a társjelentéstevő tagállammal folytatott konzultációt követően, a 6. cikk (3) bekezdésében szereplő határidőt követő legfeljebb tizenkét hónapon belül jelentést készít arról, hogy a hatóanyag várhatóan megfelel-e az 1107/2009/EK rendelet 4. cikkében előírt jóváhagyási kritériumoknak (a továbbiakban: a hosszabbítási kérelmet értékelő jelentéstervezet), és megküldi azt a Bizottságnak, másolatban pedig a Hatóságnak.
   (2)   A hosszabbítási kérelmet értékelő jelentéstervezet többek között a következőket tartalmazza:

               a)

               ajánlás a jóváhagyás érvényességének meghosszabbítását illetően;

               b)

               arra vonatkozó ajánlás, hogy kis kockázatúnak tekintendő-e az anyag;

               c)

               arra vonatkozó ajánlás, hogy helyettesítésre jelöltnek tekintendő-e az anyag;

               d)

               adott esetben javaslat a szermaradék-határérték megállapítására;

               e)

               adott esetben az 1272/2008/EK rendelet értelmében a hatóanyag besorolására vagy átsorolására vonatkozó javaslat;

               f)

               annak megállapítása, hogy a kiegészítő dokumentációkban szereplő új vizsgálatok közül melyek relevánsak-e az értékelés szempontjából;

               g)

               ajánlás arra vonatkozóan, hogy a jelentés mely részeit érintően kell a 13. cikk (1) bekezdése szerinti szakértői konzultációt szervezni;

               h)

               adott esetben azok a kérdések, amelyekben a társjelentéstevő tagállam nem értett egyet a jelentéstevő tagállam értékelésével.

         (3)   A jelentéstevő tagállam független, objektív és átlátható értékelést végez a mindenkori tudományos és műszaki ismeretekre figyelemmel. Figyelembe veszi a kiegészítő dokumentációt és adott esetben a jóváhagyásra benyújtott és az azt követően a jóváhagyás érvényességének meghosszabbítására benyújtott dokumentációkat.
   (4)   A jelentéstevő tagállam először is megállapítja, hogy teljesüljenek-e az 1107/2009/EK rendelet II. mellékletének 3.6.2., 3.6.3., 3.6.4., 3.7. pontjában meghatározott jóváhagyási kritériumok.
   Ha ezek a kritériumok nem teljesülnek, a hosszabbítási kérelmet értékelő jelentéstervezet az értékelés ezen részeire korlátozódik, kivéve, ha az 1107/2009/EK rendelet 4. cikkének (7) bekezdése alkalmazandó.
   (5)   Ha a jelentéstevő tagállamnak további információkra van szüksége, határidőt állapít meg arra, hogy a kérelmező ezen információkat benyújtsa. Ez nem járhat az (1) bekezdésben említett tizenkét hónapos határidő meghosszabbodásával. A kérelmező az 1107/2009/EK rendelet 63. cikke szerint kérheti az ilyen információk bizalmas kezelését.
   (6)   A jelentéstevő tagállam konzultálhat a Hatósággal, és további műszaki és tudományos információkat kérhet más tagállamoktól. Az ilyen konzultációk és kérések nem járhatnak az (1) bekezdésben említett tizenkét hónapos határidő meghosszabbodásával.
   (7)   A kérelmező által kérés nélkül, vagy pedig az (5) bekezdés első mondatában megállapított benyújtási határidő után beadott információk nem vehetők figyelembe, kivéve, ha a beadás az 1107/2009/EK rendelet 56. cikke szerint történt.
   (8)   Amikor a jelentéstevő tagállam a hosszabbítási kérelmet értékelő jelentéstervezetet benyújtja a Bizottsághoz, felhívja a kérelmezőt, hogy küldje meg a kiegészítő összefoglaló dokumentációkat – úgy aktualizálva, hogy azok tartalmazzák a jelentéstevő tagállam által az (5) bekezdés szerint kért, illetve az 1107/2009/EK rendelet 56. cikke alapján beadott kiegészítő információkat is – a társjelentéstevő tagállamnak, a Bizottságnak, a többi tagállamnak és a Hatóságnak.
   A kérelmező az 1107/2009/EK rendelet 63. cikke szerint kérheti az ilyen információk bizalmas kezelését. Az erre vonatkozó kérelmeket a Hatóságnak kell címezni.
   12. cikk
   A hosszabbítási kérelmet értékelő jelentéstervezettel kapcsolatos észrevételek
   (1)   A Hatóság legkésőbb harminc nappal a jelentéstevő tagállamtól kapott hosszabbítási kérelmet értékelő jelentéstervezet kézhezvételét követően továbbítja azt a kérelmező és a többi tagállam részére.
   (2)   A Hatóság közzéteszi a hosszabbítási kérelmet értékelő jelentéstervezetet, miután a kérelmező részére két hetet biztosít arra, hogy kérelmezze a hosszabbítási kérelmet értékelő jelentéstervezet egyes részeinek az 1107/2009/EK rendelet 63. cikke szerinti bizalmas kezelését.
   (3)   A Hatóság a jelentés közzétételétől kezdődő hatvan napos határidőt határoz meg írásbeli észrevételek benyújtására. Az észrevételeket a Hatósághoz kell benyújtani, amely összegyűjti, és a saját észrevételeivel együtt továbbítja azokat a Bizottsághoz.
   (4)   A Hatóság közzéteszi a naprakész kiegészítő összefoglaló dokumentációt, azon információk kivételével, amelyek bizalmas kezelését a kérelmező az 1107/2009/EK rendelet 63. cikke szerint kérte és indokolta, kivéve, ha közzétételüket magasabb rendű közérdek indokolja.
   13. cikk
   A Hatóság állásfoglalása
   (1)   A 12. cikk (3) bekezdésében meghatározott időszak lejártától számított 5 hónapon belül a Hatóság a legfrissebb tudományos és műszaki ismeretek fényében, a kiegészítő dokumentáció benyújtásakor érvényes útmutatók alkalmazásával állásfoglalást fogad el arról, hogy a hatóanyag várhatóan megfelel-e az 1107/2009/EK rendelet 4. cikkében előírt jóváhagyási kritériumoknak. A Hatóság adott esetben szakértői konzultációt szervez, többek között a jelentéstevő tagállam és a társjelentéstevő tagállam szakértőinek részvételével. A Hatóság ismerteti állásfoglalását a kérelmezővel, a tagállamokkal és a Bizottsággal.
   Az első albekezdéstől eltérően a Bizottság a 12. cikk (3) bekezdésében említett határidő lejártát követően késedelem nélkül tájékoztathatja a Hatóságot arról, hogy nincs szükség állásfoglalásra.
   (2)   A Hatóság, miután két hetet biztosított a kérelmező számára, hogy az 1107/2009/EK rendelet 63. cikke szerint az állásfoglalás bizonyos részeinek bizalmas kezelését kérje, közzéteszi állásfoglalását, azon információk kivételével, amelyekre nézve bizalmas kezelést engedélyezett, kivéve, ha közzétételüket magasabb rendű közérdek indokolja.
   (3)   Ha a Hatóság úgy véli, hogy további információkat kell beszerezni a kérelmezőtől, akkor – a jelentéstevő tagállammal konzultálva – egy hónapot nem meghaladó határidőt szab meg a kérelmező számára, hogy ezeket az információkat a tagállamok, a Bizottság és a Hatóság részére benyújtsa. A jelentéstevő tagállam a kiegészítő információ beérkezésétől számított hatvan napon belül kiértékeli a kapott információt, és értékelését megküldi a Hatóságnak.
   Az első albekezdés alkalmazása esetén az (1) bekezdésben említett határidő meghosszabbodik az e bekezdés első albekezdésében említett időtartamokkal.
   (4)   A Hatóság kérheti a Bizottságot, hogy konzultáljon a 882/2004/EK európai parlamenti és tanácsi rendelet (6) alapján kijelölt valamely európai uniós referencialaboratóriummal annak ellenőrzése céljából, hogy a kérelmező által a szermaradékok meghatározására javasolt analitikai módszer kielégítő-e, és megfelel-e az 1107/2009/EK rendelet 29. cikke (1) bekezdésének g) pontjában foglalt követelményeknek. A kérelmező az európai uniós referencialaboratórium kérésére mintákat és analitikai standardokat szolgáltat.
   (5)   A kérelmező által kérés nélkül, vagy pedig a (3) bekezdés első albekezdése szerint megállapított benyújtási határidő után beadott információk nem vehetők figyelembe, kivéve, ha a beadás az 1107/2009/EK rendelet 56. cikke szerint történt.
   14. cikk
   A hosszabbításra vonatkozó jelentés és a jóváhagyás meghosszabbításáról szóló rendelet
   (1)   A Bizottság a Hatóság állásfoglalásának beérkezésétől számított hat hónapon belül, vagy azokban az esetekben, amikor nincs ilyen állásfoglalás, az e rendelet 12. cikkének (3) bekezdésében meghatározott határidő lejártát követően benyújtja a hosszabbításra vonatkozó jelentést és a jóváhagyás meghosszabbításáról szóló rendelettervezetet az 1107/2009/EK rendelet 79. cikkének (1) bekezdésében említett bizottságnak.
   A hosszabbításra vonatkozó jelentésben és a jóváhagyás meghosszabbításáról szóló rendelettervezetben figyelembe veszik a jelentéstevő tagállam által készített, a hosszabbítási kérelmet értékelő jelentéstervezetet, az e rendelet 12. cikkének (3) bekezdése szerinti észrevételeket és a Hatóság állásfoglalását, amennyiben volt ilyen állásfoglalás.
   A kérelmező számára lehetőséget kell biztosítani, hogy tizennégy napon belül észrevételezze a hosszabbításra vonatkozó jelentést.
   (2)   A Bizottság a hosszabbításra vonatkozó jelentés alapján, és figyelembe véve a kérelmező által az (1) bekezdés harmadik albekezdésében említett határidőn belül benyújtott észrevételeket, az 1107/2009/EK rendelet 20. cikke (1) bekezdésének megfelelően rendeletet fogad el.
   3.   FEJEZET

      ÁTMENETI ÉS ZÁRÓ RENDELKEZÉSEK

   15. cikk
   Átmeneti rendelkezések
   Továbbra is az 1141/2010/EU rendelet alkalmazandó az azon rendelet I. mellékletében szereplő hatóanyagok jóváhagyása érvényességének meghosszabbítása tekintetében.
   16. cikk
   Hatálybalépés és alkalmazás
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet 2013. január 1-jétől kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. szeptember 18-án.

            a Bizottság részéről

            az elnök

         José Manuel BARROSO

      (1)  HL L 309., 2009.11.24., 1. o.

      (2)  HL L 322., 2010.12.8., 10. o.

      (3)  HL L 200., 2012.7.27., 5. o.

      (4)  HL L 70., 2005.3.16., 1. o.

      (5)  HL L 353., 2008.12.31., 1. o.

      (6)  HL L 165., 2004.4.30., 1. o.

      MELLÉKLET

         A kérelmek formátuma a 2. cikk (1) bekezdésében előírtak szerint

      A kérelmező az aláírt kérelmet írásban nyújtja be és elküldi a jelentéstevő tagállamnak és a társjelentéstevő tagállamnak.
      A kérelmező a kérelem egy másolatát elküldi az Európai Bizottság Egészség- és Fogyasztóügyi Főigazgatóságának, B-1049 Brüsszel, Belgium és az Európai Élelmiszerbiztonsági Hatóságnak, Via Carlo Magno 1/A, I-43126 Parma, Olaszország és a többi tagállamnak.
      MINTA
      1.   A kérelmezőre vonatkozó információk

                  1.1.

                  A kérelmező neve és címe, beleértve a kérelemért és az e rendeletből származó további kötelezettségekért felelős természetes személy nevét:

                              1.1.1.

                                          a)

                                          Telefonszám:

                                          b)

                                          E-mail cím:

                              1.1.2.

                                          a)

                                          Kapcsolattartási cím:

                                          b)

                                          Alternatív elérhetőség:

            2.   Az azonosítást segítő információk

                  2.1.

                  Közhasználatú név (javasolt vagy az ISO által elfogadott), amely adott esetben meghatározza a gyártó által előállított vegyületváltozatokat is, mint például a sókat, észtereket vagy aminokat.

                  2.2.

                  Kémiai név (IUPAC- és CAS-nómenklatúra).

                  2.3.

                  CAS-, CIPAC- és EC-számok (ha vannak).

                  2.4.

                  Tapasztalati képlet és szerkezeti képlet, molekulatömeg.

                  2.5.

                  A hatóanyag tisztasága g/kg-ban, amelynek lehetőség szerint azonosnak vagy elfogadottan egyenértékűnek kell lennie az 540/2011/EU bizottsági végrehajtási rendelet (1) mellékletében szereplő értékkel.

                  2.6.

                  A hatóanyagnak az 1272/2008/EK európai parlamenti és tanácsi rendelet (2) rendelkezéseinek megfelelő osztályozása és címkézése (egészségügyi és környezetvédelmi hatások).

            3.   Új információ

                  3.1.

                  Az 1107/2009/EK rendelet 15. cikke (2) bekezdése értelmében a benyújtani kívánt új információk felsorolása, és annak bizonyítása, hogy ezek az új információk szükségesek.

                  3.2.

                  A gerinces állatokat érintő benyújtani tervezett új vizsgálatok felsorolása.

                  3.3.

                  Az új és már folyamatban lévő vizsgálatok ütemterve.

            A kérelmező megerősíti, hogy a kérelemben beadott fenti információk helyesek.
      Dátum és aláírás (az 1.1. pont szerint a kérelmező nevében intézkedésre jogosult személyé).

         (1)  HL L 153., 2011.6.11., 1. o.

         (2)  HL L 353., 2008.12.31., 1. o.


title: A Bizottság (EU) 2015/2232 végrehajtási rendelete (2015. december 2.) a Dánia, Hollandia, Svédország és az Egyesült Királyság összes borvidékén 2015-ben szüretelt szőlőből előállított bor alkoholtartalmának növelésére vonatkozó határértékek emelésének engedélyezéséről

text:
               3.12.2015

               HU

               Az Európai Unió Hivatalos Lapja

               L 317/24

         A BIZOTTSÁG (EU) 2015/2232 VÉGREHAJTÁSI RENDELETE
   (2015. december 2.)
   a Dánia, Hollandia, Svédország és az Egyesült Királyság összes borvidékén 2015-ben szüretelt szőlőből előállított bor alkoholtartalmának növelésére vonatkozó határértékek emelésének engedélyezéséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 91. cikkére,
   mivel:

               (1)

               Az 1308/2013/EU rendelet VIII. mellékletének A.3. pontja értelmében a rendkívül kedvezőtlen időjárású években a tagállamok kérhetik a bor térfogatszázalékban számított alkoholtartalmának növelésére vonatkozó határértékek legfeljebb 0,5 %-kal való emelését.

               (2)

               Dánia, Hollandia, Svédország és az Egyesült Királyság kérte a 2015-ben szüretelt szőlőből előállított bor alkoholtartalmának növelésére vonatkozó határértékek emelését, mivel az időjárási feltételek a vegetációs időszakban rendkívül kedvezőtlenek voltak.

               (3)

               A 2015. évi rendkívül kedvezőtlen időjárási feltételek miatt az 1308/2013/EU rendelet VIII. melléklete I. részének A.2. pontjában a természetes alkoholtartalom növelésére vonatkozóan előírt határértékek nem teszik lehetővé, hogy bizonyos borvidékeken olyan borokat állítsanak elő, amelyek az összes alkoholtartalom tekintetében megfelelnek a szokásos piaci keresletnek.

               (4)

               Ezért helyénvaló engedélyezni a Dániában, Hollandiában, Svédországban és az Egyesült Királyságban 2015-ben szüretelt szőlőből előállított bor alkoholtartalmának növelésére vonatkozó határértékek emelését.

               (5)

               Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,

         ELFOGADTA EZT A RENDELETET:
   1. cikk
   Az 1308/2013/EU rendelet VIII. melléklete I. részének A.3. pontjától eltérve, a Dánia, Hollandia, Svédország és az Egyesült Királyság összes borvidékén a 2015. évben szüretelt friss szőlő, valamint a 2015-ban szüretelt szőlőből előállított szőlőmust, részben erjedt szőlőmust, még erjedésben levő újbor és bor esetében a térfogatszázalékban számított természetes alkoholtartalom növelésének mértéke nem haladhatja meg a 3,5 térfogatszázalékot (% vol).
   2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. december 2-án.

            a Bizottság részéről

            az elnök

         Jean-Claude JUNCKER

      (1)  HL L 347., 2013.12.20., 671. o.


title: A Bizottság (EU) 2016/68 végrehajtási rendelete (2016. január 21.) a járművezetői kártyák elektronikus nyilvántartásainak összekapcsolásához szükséges közös eljárásokról és előírásokról

text:
               22.1.2016

               HU

               Az Európai Unió Hivatalos Lapja

               L 15/51

         A BIZOTTSÁG (EU) 2016/68 VÉGREHAJTÁSI RENDELETE
   (2016. január 21.)
   a járművezetői kártyák elektronikus nyilvántartásainak összekapcsolásához szükséges közös eljárásokról és előírásokról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közúti közlekedésben használt menetíró készülékekről szóló, 2014. február 4-i 165/2014/EU európai parlamenti és tanácsi rendeletre (1) és különösen annak 31. cikke (5) bekezdésére,
   mivel:

               (1)

               A 165/2014/EU rendelet a kibocsátott járművezetői kártyák egyediségének biztosítása érdekében előírja a tagállamok számára az adatok elektronikus cseréjére vonatkozó kötelezettséget.

               (2)

               A tagállamok közti, a járművezetői kártyákra vonatkozó elektronikus adatcsere megkönnyítése érdekében a Bizottság létrehozta a TACHOnet üzenetküldő rendszert, amely lehetővé teszi a tagállamok számára, hogy tájékoztatást kérjenek a többi tagállamtól a járművezetői kártyák kibocsátásáról, valamint státusáról.

               (3)

               A 165/2014/EU rendelet kötelezővé teszi a járművezetői kártyák nemzeti elektronikus nyilvántartásainak összekapcsolását az Unió egész területén, a TACHOnet üzenetküldő rendszer vagy egy azzal kompatibilis rendszer segítségével. Kompatibilis rendszer használata esetén azonban a többi tagállammal való elektronikus adatcserének lehetségesnek kell lennie a TACHOnet üzenetküldő rendszeren keresztül.

               (4)

               Ezért meg kell állapítani a TACHOnethez szükséges kötelező közös eljárásokat és műszaki előírásokat, beleértve a kicserélt adatok formátumát, a nemzeti elektronikus nyilvántartásokba elektronikus úton történő betekintésre vonatkozó műszaki eljárásokat, a hozzáférési eljárásokat és a biztonsági mechanizmusokat.

               (5)

               Az e rendeletben meghatározott intézkedések összhangban vannak a 165/2014/EU rendelet 42. cikkének (3) bekezdésében említett bizottság véleményével,

         ELFOGADTA EZT A RENDELETET:
   1. cikk
   Tárgy
   Ez a rendelet meghatározza a járművezetői kártyák nemzeti elektronikus nyilvántartásainak a 165/2014/EU rendelet 31. cikkében említett, a TACHOnet üzenetküldő rendszerrel való kötelező összekapcsolására vonatkozó követelményeket.
   2. cikk
   Fogalommeghatározások
   A 165/2014/EU rendelet 2. cikkében megállapított fogalommeghatározásokon túlmenően a következő fogalommeghatározásokat kell alkalmazni:
   a)   „aszinkron interfész”: olyan folyamat, amelynek során egy megkeresésre adott válaszüzenet új HTTP-kapcsolaton keresztül érkezik;
   b)   „általános lekérdezés”: valamely tagállam által az összes többi tagállamhoz intézett megkeresést tartalmazó üzenet;
   c)   „kártyakibocsátó hatóság” (card issuing authority, „CIA”): a tagállam által a tachográfkártyák kibocsátására és kezelésére felhatalmazott szervezet;
   d)   „központi platform”: a TACHOnet-üzenetek tagállamok közötti továbbítását lehetővé tevő információs rendszer;
   e)   „nemzeti rendszer”: az egyes tagállamokban a TACHOnet-üzenetek küldése, feldolgozása és megválaszolása céljából létrehozott információs rendszer;
   f)   „szinkron interfész”: olyan folyamat, amelynek során egy megkeresésre adott válaszüzenet ugyanazon a HTTP-kapcsolaton keresztül érkezik, mint amelyet a megkeresés elküldésére használtak;
   g)   „megkereső tagállam”: az a tagállam, amely megkeresést vagy értesítést küld, amelyet azután a rendszer továbbít a megfelelő megkeresett tagállam(ok)nak;
   h)   „megkeresett tagállam”: az a tagállam, amelyhez a TACHOnet-megkeresés vagy értesítés irányul;
   i)   „egyedi lekérdezés”: valamely tagállam által egyetlen másik tagállamhoz intézett megkeresést tartalmazó üzenet;
   j)   „tachográfkártya”: a 165/2014/EU rendelet 2. cikkének f), illetve k) pontjában foglalt fogalommeghatározás szerinti járművezetői kártya vagy műhelykártya.
   3. cikk
   A TACHOnethez kapcsolódás kötelezettsége
   A tagállamok a 165/2014/EU rendelet 31. cikkének (1) bekezdésében említett nemzeti elektronikus nyilvántartásokat összekapcsolják a TACHOnet üzenetküldő rendszerrel.
   4. cikk
   Műszaki előírások
   A TACHOnet üzenetküldő rendszer megfelel az I–VII. mellékletben meghatározott műszaki előírásoknak.
   5. cikk
   A TACHOnet használata
   A tagállamok kötelesek követni a VIII. mellékletben meghatározott eljárásokat.
   A tagállamok a járművezetői kártyák érvényessége, státusa és egyedisége hatékony ellenőrzésének megkönnyítése érdekében hozzáférést biztosítanak a TACHOnet üzenetküldő rendszerhez a 165/2014/EU rendelet 38. cikkében említett feladataikat végző nemzeti kártyakibocsátó hatóságaik és ellenőrző tisztviselőik számára.
   6. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet 2018. március 2-től kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. január 21-én.

            a Bizottság részéről

            az elnök

         Jean-Claude JUNCKER

      (1)  HL L 60., 2014.2.28., 1. o.

      I. MELLÉKLET

         A TACHOnet üzenetküldő rendszer általános jellemzői

      1.   Felépítés

      A TACHOnet üzenetküldő rendszer a következő részekből áll:

                  1.1.

                  Egy központi platform, amely képes a megkereső tagállam megkeresését fogadni, validálni és a megkeresett tagállamoknak továbbítva feldolgozni. A központi platform megvárja, hogy az egyes megkeresett tagállamok válaszoljanak, valamennyi választ összesíti, és az összesített választ továbbítja a megkereső tagállamnak.
                  Valamennyi TACHOnet-üzenetet a központi platform továbbítja.

                  1.2.

                  A tagállamok nemzeti rendszerei, amelyeket olyan interfésszel kell ellátni, amely egyaránt képes megkereséseket küldeni a központi platformnak és fogadni az azokra adott válaszokat. A nemzeti rendszerek az üzenetek központi platformnak történő továbbítására vagy onnan való fogadására használhatnak saját fejlesztésű vagy kereskedelmi forgalomban kapható szoftvereket.

            2.   Irányítás

      2.1.   A központi platformot a Bizottság fogja kezelni, amely felelősséggel tartozik a központi platform műszaki üzemeltetéséért és karbantartásáért.
      2.2.   A központi platform a VII. mellékletben meghatározott naplózási és statisztikai adatoktól eltekintve nem tárol adatokat hat hónapnál tovább.
      2.3.   A központi platform nem biztosít hozzáférést személyes adatokhoz, kivéve a Bizottság erre felhatalmazott alkalmazottjai számára, amennyiben az nyomon követés, karbantartás vagy hibaelhárítás céljából szükséges.
      2.4.   A tagállamok felelősek a következőkért:

                  2.4.1.

                  A nemzeti rendszereik létrehozása és irányítása, ideértve a központi platformhoz kapcsolódó interfészt is.

                  2.4.2.

                  A nemzeti rendszereik mind hardverrészének, mind – saját fejlesztésű vagy kereskedelmi forgalomban kapható – szoftverrészének telepítése és karbantartása.

                  2.4.3.

                  A nemzeti rendszereik és a központi platform közötti megfelelő átjárhatóság, beleértve a központi platformtól kapott hibaüzenetek kezelését.

                  2.4.4.

                  Minden szükséges intézkedés meghozatala az információk titkosságának, sértetlenségének és rendelkezésre állásának biztosítása érdekében.

                  2.4.5.

                  A nemzeti rendszerek üzemeltetése a VI. mellékletben meghatározott szolgáltatási szintekkel összhangban.

            2.5.   A MOVEHUB internetes portál
      A Bizottság MOVEHUB internetes portál néven biztonságosan hozzáférhető, webalapú alkalmazást biztosít, amely legalább az alábbi szolgáltatásokat nyújtja:

                  a)

                  a tagállamok rendelkezésreállási statisztikái;

                  b)

                  a központi platform és a tagállamok nemzeti rendszerei karbantartásának bejelentése;

                  c)

                  összesített jelentések;

                  d)

                  kapcsolatkezelés;

                  e)

                  XSD sémák.

            2.6.   Kapcsolatkezelés
      2.6.1.   A kapcsolatkezelő funkció segítségével minden tagállam képes lesz kezelni az adott tagállam szakpolitikai, üzleti, operatív és technikai felhasználóinak kapcsolattartási adatait, tekintettel arra, hogy az adott tagállam illetékes hatóságának feladata karbantartani a kapcsolattartók adatait. A többi tagállam kapcsolattartási adatait is meg lehet majd tekinteni, szerkeszteni azonban nem.
      2.6.2.   A TACHOnet a 2.6.1. pontban említett kapcsolattartási adatokat illeszti be a válaszüzenetek kapcsolattartási adatainak helyére.

      II. MELLÉKLET

         A TACHOnet üzenetküldő rendszer funkciói

      1.   A TACHOnet üzenetküldő rendszernek a következő funkciókat kell biztosítania:

                  1.1.

                  „Check Issued CARDS” (CIC) (a kibocsátott kártyák ellenőrzése): a megkereső tagállam a kibocsátott kártyák ellenőrzésére irányuló megkeresést (Check Issued CARDS Request) küldhet egy vagy valamennyi megkeresett tagállamnak annak megállapítása érdekében, hogy a kártyát kérelmező rendelkezik-e már a megkeresett tagállamok által kiállított járművezetői kártyával. A megkeresett tagállamoknak a kibocsátott kártyák ellenőrzésére vonatkozó válasz (Check Issued CARDS Response) küldésével kell válaszolniuk a megkeresésre.

                  1.2.

                  „Check Card Status” (CCS) (a kártya státusának ellenőrzése): a megkereső tagállam a kártya státusának ellenőrzésére irányuló megkeresést (Check Card Status Request) küldve a megkeresett tagállamnak kérdést tehet fel az utóbbi által kibocsátott kártya részleteiről. A megkeresett tagállamnak a kártya státusának ellenőrzésére vonatkozó válasz (Check Card Status Response) küldésével kell válaszolnia a megkeresésre.

                  1.3.

                  „Modify Card Status” (MCS) (a kártya státusának módosítása): a megkereső tagállam a kártya státusának módosítására irányuló megkereséssel (Modify Card Status Request) értesítheti a megkeresett tagállamot arról, hogy az utóbbi által kibocsátott kártya státusa megváltozott. A megkeresett tagállamnak a kártya státusának módosítására vonatkozó visszaigazolás (Modify Card Status Acknowledgement) küldésével kell válaszolnia a megkeresésre.

                  1.4.

                  „Issued Card Driving License” (ICDL) (vezetői engedély alapján kibocsátott kártya): a megkereső tagállam a vezetői engedély alapján kibocsátott kártyára vonatkozó megkereséssel (Issued Card Driving Licence Request) értesítheti a megkeresett tagállamot arról, hogy kártyát adott ki az utóbbi által kibocsátott vezetői engedély alapján. A megkeresett tagállamnak a vezetői engedély alapján kibocsátott kártyára vonatkozó válasz (Issued Card Driving Licence Response) küldésével kell válaszolnia a megkeresésre.

            2.   A TACHOnet hatékony működéséhez megfelelőnek tartott egyéb üzenettípusokat, például hibajelzéseket is fel kell venni a rendszerbe.
      3.   A nemzeti rendszereknek az 1. pontban leírt funkciók alkalmazásakor fel kell ismerniük az e melléklet függelékében felsorolt kártyastátuszokat. A tagállamok azonban nem kötelesek olyan közigazgatási eljárást megvalósítani, amelyben az összes felsorolt kártyastátusz felhasználásra kerül.
      4.   Ha egy tagállam olyan választ vagy értesítést kap, amely a közigazgatási eljárásában nem szereplő kártyastátuszt ad meg, a nemzeti rendszernek a kapott üzenetben megadott kártyastátuszt meg kell feleltetnie a szóban forgó közigazgatási eljárásban szereplő megfelelő értéknek. A megkeresett tagállam nem utasíthatja el az üzenetet, amennyiben az üzenetben megadott kártyastátusz szerepel e melléklet függelékében.
      5.   Az e melléklet függelékében felsorolt kártyastátuszok nem használhatók fel annak eldöntésére, hogy valamely járművezetői kártya érvényes-e vezetéshez. Abban az esetben, ha egy tagállam a CCS funkcióval lekérdezi a kártyát kibocsátó tagállam nyilvántartását, a válasznak tartalmaznia kell a „valid for driving” (vezetéshez érvényes) mezőt. A nemzeti közigazgatási eljárásokat úgy kell kialakítani, hogy CCS funkció válaszai minden esetben tartalmazzák a „valid for driving” (vezetéshez érvényes) jellemző megfelelő értékét.

         Függelék

            Kártyastátuszok

                     Kártyastátusz

                     Meghatározás

                     „Application” (kérelem)

                     A kártyakibocsátó hatósághoz járművezetői kártya kiállítására irányuló kérelem érkezett. A hatóság ezt az információt nyilvántartásba vette, és eltárolta az adatbázisban a generált keresési kulcsokkal együtt.

                     „Approved” (jóváhagyva)

                     A kártyakibocsátó hatóság jóváhagyta a tachográfkártya iránti kérelmet.

                     „Rejected” (elutasítva)

                     A kártyakibocsátó hatóság nem hagyta jóvá a kérelmet.

                     „Personalised” (megszemélyesítve)

                     A hatóság a tachográfkártyát megszemélyesítette.

                     „Dispatched” (feladva)

                     A nemzeti hatóság feladta a járművezetői kártyát az érintett járművezetőnek vagy a kártyát kiadó ügynökségnek.

                     „Handed Over” (átadva)

                     A nemzeti hatóság átadta a járművezetői kártyát az érintett járművezetőnek.

                     „Confiscated” (elkobozva)

                     Az illetékes hatóság elvette a járművezetői kártyát a járművezetőtől.

                     „Suspended” (felfüggesztve)

                     A hatóság ideiglenesen elvette a járművezetői kártyát a járművezetőtől.

                     „Withdrawn” (visszavonva)

                     A kártyakibocsátó hatóság határozatot hozott a járművezetői kártya visszavonásáról. A hatóság a kártyát véglegesen érvénytelenítette.

                     „Surrendered” (visszaadva)

                     A tachográfkártyát visszaadták a kártyakibocsátó hatóságnak, és bejelentették, hogy a kártyára már nincs rá szükség.

                     „Lost” (elveszett)

                     A kártyakibocsátó hatóságnak bejelentették, hogy a tachográfkártya elveszett.

                     „Stolen” (eltulajdonították)

                     A kártyakibocsátó hatóságnak bejelentették, hogy a tachográfkártyát eltulajdonították. A hatóság az eltulajdonított kártyát elveszettnek tekinti.

                     „Malfunctioning” (meghibásodott)

                     A kártyakibocsátó hatóságnak bejelentették, hogy a tachográfkártya meghibásodott.

                     „Expired” (lejárt)

                     A tachográfkártya érvényességi ideje lejárt.

                     „Replaced” (pótolva)

                     A tachográfkártyát, amelyről azt jelentették, hogy elveszett, eltulajdonították vagy meghibásodott, új kártyával pótolták. Az új kártya ugyanazokat az adatokat tartalmazza, kivéve a kártyapótlási indexet, amelyet eggyel megnöveltek.

                     „Renewed” (megújítva)

                     A tachográfkártyát megújították, mert valamely közigazgatási adat megváltozott, vagy mert az érvényességi ideje a végéhez közeledett. Az új kártya kártyaszáma ugyanaz, kivéve a kártyapótlási indexet, amelyet eggyel megnöveltek.

                     „In Exchange” (csere folyamatban)

                     A kártyakibocsátó hatóság, amely kiállította a járművezetői kártyát, értesítést kapott arról, hogy a szóban forgó kártyának egy másik tagállam kártyakibocsátó hatósága által kiállított járművezetői kártyára való cseréjére irányuló eljárás megkezdődött.

                     „Exchanged” (kicserélve)

                     A kártyakibocsátó hatóság, amely kiállította a járművezetői kártyát, értesítést kapott arról, hogy a szóban forgó kártyának egy másik tagállam kártyakibocsátó hatósága által kiállított járművezetői kártyára való cseréjére irányuló eljárás befejeződött.

      III. MELLÉKLET

         Üzenetek küldése a TACHOnet üzenetküldő rendszerrel

      1.   Általános műszaki követelmények

      1.1.   A központi platformnak szinkron és aszinkron interfésszel egyaránt rendelkeznie kell az üzenetküldéshez. A tagállamok szabadon megválaszthatják a legmegfelelőbb technológiát a saját alkalmazásaikkal való kapcsolatfelvételhez.
      1.2.   A központi platform és a nemzeti rendszerek közötti üzenetváltásokat az UTF-8 karakterkódolási szabvány szerint kell kódolni.
      1.3.   A nemzeti rendszereknek képesnek kell lenniük görög vagy cirill betűket tartalmazó üzenetek fogadására és feldolgozására is.
      2.   Az XML üzenetek szerkezete és sémája (XSD)

      2.1.   Az XML üzenetek általános szerkezetének a központi platformra telepített XSD sémák által meghatározott formátumot kell követnie.
      2.2.   A központi platformnak és a nemzeti rendszereknek az XSD sémának megfelelő üzeneteket kell küldeniük és fogadniuk.
      2.3.   A nemzeti rendszereknek képesnek kell lenniük arra, hogy az I. mellékletben meghatározott funkcióknak megfelelő összes üzenetet elküldjék, fogadják és feldolgozzák.
      2.4.   Az XML üzeneteknek tartalmazniuk kell legalább az e melléklet függelékében meghatározott minimumkövetelményeket.

         Függelék

            Az XML üzenetek tartalmára vonatkozó minimumkövetelmények

                     Közös fejrész

                     Kötelező

                     „Version” (verzió)

                     A XML-előírások hivatalos verzióját az üzenetek XSD-sémájában meghatározott névjelzésben és az XML üzenetek Fejrész elemének Version attribútumában kell megadni. A verziószám („n.m”) az XML sémaleíró nyelv (XSD) file-jának minden új verziójában rögzített értékként van meghatározva.

                     Igen

                     „Test Identifier” (tesztazonosító)

                     Választható azonosító teszteléshez. A teszt kezdeményezője írja be az azonosítót, és a munkafolyamat valamennyi résztvevője ugyanazt az azonosítót továbbítja/küldi vissza. Az éles rendszerben figyelmen kívül kell hagyni, és nem kell használni, még ha meg is van adva.

                     Nem

                     „Technical Identifier” (technikai azonosító)

                     Olyan univerzális egyedi azonosító (UUID), amely minden egyes üzenetet egyedileg azonosít. A küldő generálja az univerzális egyedi azonosítót, és írja be ezt az attribútumot. Az éles rendszerben ez az adat nem kerül felhasználásra.

                     Igen

                     „Workflow Identifier” (munkafolyamat-azonosító)

                     A munkafolyamat-azonosító egy univerzális egyedi azonosító, amelyet a megkereső tagállamnak kell generálnia. Ezt követően a munkafolyamathoz tartozó összes üzenetben ezt az azonosítót kell használni.

                     Igen

                     „Sent At” (küldés ideje)

                     Az üzenet elküldésének dátuma és időpontja (UTC).

                     Igen

                     „Timeout” (időtúllépés)

                     Ez egy választható dátum- és időpont-attribútum (UTC-formátumban). Ezt az értéket csak a központi platform adja meg továbbított megkeresések esetében. Arról tájékoztatja a megkeresett tagállamot, hogy a megkeresés során mikor következik be időtúllépés. Ez az érték nem előírás az MS2TCN_<x>_Req és az összes válaszüzenet esetében. Ez az érték választható, így valamennyi üzenettípus esetében ugyanaz a fejrész-definíció alkalmazható függetlenül attól, hogy a timeoutValue attribútum előírás-e, vagy sem.

                     Nem

                     „From” (feladó)

                     Az üzenetet küldő tagállam ISO 3166-1 szabvány szerinti kétbetűs kódja vagy „EU”.

                     Igen

                     „To” (címzett)

                     Annak a tagállamnak az ISO 3166-1 szabvány szerinti kétbetűs kódja, amelynek az üzenetet címezték, vagy „EU”.

                     Igen

                     „Check Issued CARDS Request” (a kibocsátott kártyák ellenőrzésére irányuló megkeresés)

                     Kötelező

                     „Family Name” (családnév)

                     A járművezető családneve, ahogy az a kártyán szerepel.

                     Igen

                     „First Name” (utónév)

                     A járművezető utóneve/keresztneve, ahogy az a kártyán szerepel (az utónév hiánya nem indokol helyettesítő karakterrel való keresést).

                     Nem

                     „Date of Birth” (születési idő)

                     A járművezető születési ideje, ahogy az a kártyán szerepel.

                     Igen

                     „Driving Licence Number” (vezetői engedély száma)

                     A járművezető vezetői engedélyének száma.

                     Nem

                     „Driving Licence Issuing Country” (vezetői engedélyt kibocsátó ország)

                     A járművezető vezetői engedélyét kibocsátó ország.

                     Nem

                     „Check Issued CARDS Response” (a kibocsátott kártyák ellenőrzésére vonatkozó válasz)

                     Kötelező

                     „Status Code” (státuskód)

                     A keresés státuskódja (pl. eredményes, eredménytelen, hiba stb.).

                     Igen

                     „Status Message” (státusra vonatkozó üzenet)

                     Magyarázó státusleírás (ha szükséges).

                     Nem

                        „Found Driver Details” (a megtalált járművezető adatai)

                     Igen

                     „Family Name” (családnév)

                     Bármelyik megtalált járművezető családneve.

                     Igen

                     „First Name” (utónév)

                     Bármelyik megtalált járművezető utóneve(i).

                     Nem

                     „Date of Birth” (születési idő)

                     Bármelyik megtalált járművezető születési ideje.

                     Igen

                     „Place of Birth” (születési hely)

                     Bármelyik megtalált járművezető születési helye.

                     Nem

                     „Driver Card Number” (járművezetői kártya száma)

                     A megtalált járművezető kártyaszáma.

                     Igen

                     „Driver Card Status” (járművezetői kártya státusa)

                     A megtalált járművezető kártyájának státusa.

                     Igen

                     „Driver Card Issuing Authority” (járművezetői kártyát kibocsátó hatóság)

                     A megtalált járművezető kártyáját kibocsátó hatóság neve.

                     Igen

                     „Driver Card Start of Validity Date” (a járművezetői kártya érvényességének kezdete)

                     A megtalált járművezető kártyája érvényességének kezdete.

                     Igen

                     „Driver Card Expiry Date” (a járművezetői kártya lejárata)

                     A megtalált járművezető kártyájának lejárata.

                     Igen

                     „Driver Card Status Modified Date” (a járművezetői kártya státusmódosításának dátuma)

                     A megtalált járművezető kártyáján végrehajtot utolsó módosítás dátuma.

                     Igen

                     „Search Mechanism” (keresési mechanizmus)

                     A kártyát NYSIIS-keresés vagy egyedi keresés eredményeként találták meg?

                     Igen

                     „Temporary Card” (ideiglenes kártya)

                     A megtalált kártya ideiglenes kártya.

                     Nem

                     „Driving Licence Number” (vezetői engedély száma)

                     A megtalált járművezető vezetői engedélyének száma.

                     Igen

                     „Driving Licence Issuing Country” (vezetői engedélyt kibocsátó ország)

                     A megtalált járművezető vezetői engedélyét kibocsátó ország.

                     Igen

                     „Driving Licence Status” (vezetői engedély státusa)

                     A megtalált járművezető vezetői engedélyének státusa.

                     Nem

                     „Driving Licence Issuing Date” (vezetői engedély kibocsátási dátuma)

                     A megtalált járművezető vezetői engedélyének kibocsátási dátuma.

                     Nem

                     „Driving Licence Expiry Date” (vezetői engedély lejárata)

                     A megtalált járművezető vezetői engedélyének lejárata.

                     Nem

                     „Check Card Status Request” (a kártya státusának ellenőrzésére irányuló megkeresés)

                     Kötelező

                     „Driver Card Number” (járművezetői kártya száma)

                     Annak a kártyának a száma, amelyről részletes adatokat kérnek.

                     Igen

                     „Check Card Status Response” (a kártya státusának ellenőrzésére vonatkozó válasz)

                     Kötelező

                     „Status Code” (státuskód)

                     A részletes adatra vonatkozó keresés státuskódja (pl. eredményes, eredménytelen, hiba stb.).

                     Igen

                     „Status Message” (státusra vonatkozó üzenet)

                     Magyarázó státusleírás (ha szükséges).

                     Nem

                     „Card Status” (kártyastátusz)

                     A megkeresésben szereplő kártya státusa.

                     Igen

                     „Card Issuing Authority” (kártyakibocsátó hatóság)

                     A megkeresésben szereplő kártyát kibocsátó hatóság neve.

                     Igen

                     „Card Start of Validity Date” (a kártya érvényességének kezdete)

                     A megkeresésben szereplő kártya érvényességének kezdete.

                     Igen

                     „Card Expiry Date” (kártya lejárata)

                     A megkeresésben szereplő kártya lejárata.

                     Igen

                     „Card Status Modified Date” (a kártya státusmódosításának dátuma)

                     A megkeresésben szereplő kártya utolsó módosításának dátuma.

                     Igen

                     „Valid for Driving” (vezetéshez érvényes)

                     A megtalált kártya vezetéshez érvényes/nem érvényes.

                     Igen

                     „Temporary Card” (ideiglenes kártya)

                     A megtalált kártya ideiglenes kártya.

                     Nem

                        „Workshop Card” (műhelykártya)

                     „Workshop Name” (a műhely neve)

                     Annak a műhelynek a neve, amelynek a kártyát kibocsátották.

                     Igen

                     „Workshop Address” (a műhely címe)

                     Annak a műhelynek a címe, amelynek a kártyát kibocsátották.

                     Igen

                     „Family Name” (családnév)

                     Annak a személynek a családneve, akinek a kártyát kibocsátották.

                     Nem

                     „First Name” (utónév)

                     Annak a személynek az utóneve, akinek a kártyát kibocsátották.

                     Nem

                     „Date of Birth” (születési idő)

                     Annak a személynek a születési ideje, akinek a kártyát kibocsátották.

                     Nem

                        „Card Holder Details” (kártyabirtokos adatai)

                     „Family Name” (családnév)

                     Annak a járművezetőnek a családneve, akinek a kártyát kibocsátották.

                     Igen

                     „First Name” (utónév)

                     Annak a járművezetőnek az utóneve, akinek a kártyát kibocsátották.

                     Nem

                     „Date of Birth” (születési idő)

                     Annak a járművezetőnek a születési ideje, akinek a kártyát kibocsátották.

                     Igen

                     „Place of Birth” (születési hely)

                     Annak a járművezetőnek a születési helye, akinek a kártyát kibocsátották.

                     Nem

                     „Driving Licence Number” (vezetői engedély száma)

                     Azon járművezető vezetői engedélyének száma, akinek a kártyát kibocsátották.

                     Igen

                     „Driving Licence Issuing Country” (vezetői engedélyt kibocsátó ország)

                     Azon járművezető vezetői engedélyét kibocsátó ország, akinek a kártyát kibocsátották.

                     Igen

                     „Driving Licence Status” (vezetői engedély státusa)

                     Azon járművezető vezetői engedélyének státusa, akinek a kártyát kibocsátották.

                     Nem

                     „Driving Licence Issuing Date” (vezetői engedély kibocsátási dátuma)

                     Azon járművezető vezetői engedélyének kibocsátási dátuma, akinek a kártyát kibocsátották.

                     Nem

                     „Driving Licence Expiry Date” (vezetői engedély lejárata)

                     Azon járművezető vezetői engedélyének lejárata, akinek a kártyát kibocsátották.

                     Nem

                     „Modify Card Status Request” (a kártya státusmódosítására irányuló megkeresés)

                     Kötelező

                     „Driver Card Number” (járművezetői kártya száma)

                     Annak a kártyának a száma, amelynek a státusát módosították.

                     Igen

                     „New Driver Card Status” (járművezetői kártya új státusa)

                     Az a státus, amelyre a kártya státusát módosították.

                     Igen

                     „Modification Reason” (módosítás oka)

                     A kártyastátusz módosításának oka (szabad szöveg).

                     Nem

                     „Driver Card Status Modified Date” (a járművezetői kártya státusmódosításának dátuma)

                     A kártya státusmódosításának dátuma és időpontja.

                     Igen

                        „Declared By” (bejelentette)

                     „Authority” (hatóság)

                     Annak a hatóságnak a neve, amely a kártya státusát megváltoztatta.

                     Igen

                     „Family Name” (családnév)

                     Annak a személynek a családneve, aki a kártya státusát megváltoztatta.

                     Nem

                     „First Name” (utónév)

                     Annak a személynek az utóneve, aki a kártya státusát megváltoztatta.

                     Nem

                     „Phone” (telefonszám)

                     Annak a személynek a telefonszáma, aki a kártya státusát megváltoztatta.

                     Nem

                     „E-mail” (e-mail)

                     Annak a személynek az e-mail címe, aki a kártya státusát megváltoztatta.

                     Nem

                     „Modify Card Status Acknowledgement” (a kártya státusmódosítására vonatkozó visszaigazolás)

                     Kötelező

                     „Status Code” (státuskód)

                     A visszaigazolás státuskódja (rendben, eredménytelen, hiba stb.).

                     Igen

                     „Acknowledgement type” (visszaigazolás típusa)

                     A visszaigazolás típusa: megkeresés vagy válasz visszaigazolása

                     Igen

                     „Status Message” (státusra vonatkozó üzenet)

                     Magyarázó státusleírás (ha szükséges).

                     Nem

                     „Modify Card Status Response” (a kártya státusmódosítására vonatkozó válasz)

                     Kötelező

                     „Status Code” (státuskód)

                     A nyilvántartás frissítésének státuskódja (rendben, nincs rendben, hiba stb.).

                     Igen

                     „Status Message” (státusra vonatkozó üzenet)

                     Magyarázó státusleírás (ha szükséges).

                     Nem

                     „Issued Card Driving Licence Request” (vezetői engedély alapján kibocsátott kártyára vonatkozó megkeresés)

                     Kötelező

                     „Driver Card Number” (járművezetői kártya száma)

                     A kibocsátott járművezetői kártya száma.

                     Igen

                     „Driving Licence Number” (vezetői engedély száma)

                     A járművezetői kártyára vonatkozó kérelemben feltüntetett külföldi vezetői engedély száma.

                     Igen

                     „Issued Card Driving Licence Response” (vezetői engedély alapján kibocsátott kártyára vonatkozó válasz)

                     Kötelező

                     „Status Code” (státuskód)

                     Az értesítés visszaigazolásának státuskódja (rendben, nincs rendben, hiba stb.).

                     Igen

                     „Status Message” (státusra vonatkozó üzenet)

                     Magyarázó státusleírás (ha szükséges).

                     Nem

                     „Family Name” (családnév)

                     Annak a járművezetőnek a családneve, akinek a kártyát kibocsátották.

                     Igen

                     „First Name” (utónév)

                     Annak a járművezetőnek az utóneve, akinek a kártyát kibocsátották.

                     Nem

                     „Date of Birth” (születési idő)

                     Annak a járművezetőnek a születési ideje, akinek a kártyát kibocsátották.

                     Igen

      IV. MELLÉKLET

         Átírás és az NYSIIS (New York State Identification and Intelligence System) rendszer szolgáltatása

      1.   A nemzeti nyilvántartásban valamennyi járművezető nevét a központi platformra telepített NYSIIS algoritmus segítségével kell rögzíteni.
      2.   Amikor a CIC funkcióval (a kibocsátott kártyák ellenőrzése) egy kártyát keresnek, elsődleges keresési mechanizmusként az NYSIIS-átírást kell használni.
      3.   Ezen túlmenően a tagállamok egyedi algoritmust is használhatnak annak érdekében, hogy további eredményeket kapjanak.
      4.   A keresési eredményeknek tartalmazniuk kell, hogy egy adat megtalálására milyen keresési mechanizmust alkalmaztak: NYSIIS-keresést vagy egyedi keresést.
      5.   Ha egy tagállam úgy dönt, hogy nyilvántartást vezet a vezetői engedélyek alapján kibocsátott kártyákra vonatkozó értesítésekről, az értesítésben szereplő NYSIIS-átírást is rögzíteni kell a vezetői engedélyek alapján kibocsátott kártyákra vonatkozó adatok között.
      5.1.   A vezetői engedélyek alapján kibocsátott kártyákra vonatkozó adatokban való kereséshez a tagállamoknak a kérelmező nevének NYSIIS-átírását kell alkalmazniuk.

      V. MELLÉKLET

         Biztonsági követelmények

      1.   A központi platform és a nemzeti rendszerek közötti üzenetváltásokhoz HTTPS protokollt kell alkalmazni.
      2.   A nemzeti rendszereknek a Bizottság által biztosított PKI-tanúsítványokat kell alkalmazniuk a nemzeti rendszer és a központi platform közötti üzenetek biztonságos továbbításához.
      3.   A nemzeti rendszereknek legalább SHA-2 (SHA-256) hasító algoritmust és 2 048 bit hosszúságú nyilvános kulcsot alkalmazó tanúsítványokat kell megvalósítaniuk.

      VI. MELLÉKLET

         Szolgáltatási szintek

      1.   A nemzeti rendszereknek a következő garantált szolgáltatási szintet kell biztosítaniuk:
      1.1.   A hét minden napján, a nap 24 órájában rendelkezésre kell állniuk.
      1.2.   Rendelkezésre állásukat a központi platform által küldött szívdobbanás üzenet révén kell figyelemmel kísérni.
      1.3.   Rendelkezésre állási arányuknak 98 %-nak kell lennie az alábbi táblázat szerint (az adatok a legközelebbi megfelelő egységre vannak kerekítve):

                  Ha a rendelkezésre állás

                  akkor az engedélyezett szolgáltatáskiesés

                  naponta

                  havonta

                  évente

                  98 %

                  0,5 óra

                  15 óra

                  7,5 nap

            A Bizottság arra ösztönzi a tagállamokat, hogy tartsák be a napi rendelkezésre állási arányt, még ha bizonyos szükséges tevékenységek – például a rendszer karbantartása – 30 percnél hosszabb időt igényelnek is. Mindazonáltal a havi és az éves rendelkezésre állási arány betartása továbbra is kötelező.
      1.4.   Egy naptári hónapban a nekik továbbított megkeresések legalább 98 %-ára válaszolniuk kell.
      1.5.   10 másodpercen belül válaszolniuk kell a megkeresésekre.
      1.6.   A megkeresésekre vonatkozó globális időtúllépési határ (az az idő, ameddig a megkeresés küldőjének esetleg várnia kell a válaszra) nem haladhatja meg a 20 másodpercet.
      1.7.   Képesnek kell lenniük arra, hogy másodpercenként 6 üzenetet megválaszoljanak.
      1.8.   A nemzeti rendszerek nem küldhetnek másodpercenként kettőnél több megkeresést a TACHOnet platformnak.
      1.9.   Minden nemzeti rendszernek képesnek kell lennie arra, hogy megbirkózzon a központi platform vagy a többi tagállam nemzeti rendszerének lehetséges technikai problémáival. Többek között az alábbiak tartozhatnak ide:

                  a)

                  a központi platformmal fennálló kapcsolat megszakadása;

                  b)

                  megkeresésre adandó válasz elmaradása;

                  c)

                  a válaszok üzenetekre vonatkozó időtúllépés utáni beérkezése;

                  d)

                  kéretlen üzenetek érkezése;

                  e)

                  érvénytelen üzenetek érkezése.

            2.   A központi platformnak:
      2.1.   98 %-os rendelkezésre állási aránnyal kell rendelkeznie;
      2.2.   a válaszüzenetben vagy egy külön hibaüzenetben minden hibát jeleznie kell a nemzeti rendszereknek. A nemzeti rendszereknek pedig fogadniuk kell a szóban forgó külön hibaüzeneteket, és rendelkezniük kell felterjesztési folyamattal, hogy meghozzanak minden megfelelő intézkedést, amely orvosolja a jelzett hibát.
      3.   Karbantartás
      Amennyiben technikailag lehetséges, a tagállamoknak a szokásos karbantartási tevékenységek megkezdése előtt legalább egy héttel értesíteniük kell az internetes alkalmazáson keresztül a többi tagállamot és a Bizottságot a tevékenységről.

      VII. MELLÉKLET

         A központi platformon gyűjtött adatok naplózása és statisztikái

      1.   A titoktartás érdekében a statisztikai adatok névtelenek maradnak. Az adott kártyát, járművezetőt vagy vezetői engedélyt azonosító adatok statisztikai célból nem állhatnak rendelkezésre.
      2.   A naplózott információk ellenőrzési és hibaelhárítási célból nyomon követnek minden tranzakciót, valamint lehetővé teszik a statisztikák készítését a szóban forgó tranzakciókról.
      3.   Személyes adatok nem őrizhetők meg a naplókban 6 hónapnál hosszabb ideig. A statisztikai adatokat határozatlan ideig meg kell őrizni.
      4.   A jelentéstétel céljára használt statisztikai adatok a következők:

                  a)

                  a megkereső tagállam;

                  b)

                  a megkeresett tagállam;

                  c)

                  az üzenet típusa;

                  d)

                  a válasz státuskódja;

                  e)

                  az üzenetek dátuma és időpontja;

                  f)

                  a válaszidő.

      VIII. MELLÉKLET

         A TACHOnet üzenetküldő rendszer használata

      1.   A járművezetői kártyák kibocsátása

      1.1.   Ha a járművezetői kártya kérelmezője a kérelem benyújtása szerinti tagállamtól eltérő tagállamban kibocsátott vezetői engedéllyel rendelkezik, a kérelem benyújtása szerinti tagállamnak a kibocsátott kártyák ellenőrzésére irányuló általános lekérdezést (általános CIC lekérdezést) kell végrehajtania.
      1.2.   Azoknak a tagállamoknak, amelyek egy másik tagállamban kibocsátott vezetői engedéllyel rendelkező kérelmező számára bocsátanak ki járművezetői kártyát, az „Issued Card Driving Licence” (vezetői engedély alapján kibocsátott kártya) funkció segítségével haladéktalanul értesíteniük kell a másik tagállamot a járművezetői kártya kibocsátásáról.
      1.3.   Ha a járművezetői kártya kérelmezője a kérelem szerinti tagállamban kibocsátott vezetői engedéllyel rendelkezik, amelyre vonatkozóan a nemzeti nyilvántartásban korábban a vezetői engedély alapján kibocsátott kártyára vonatkozó értesítést rögzítettek, a tagállamnak a kibocsátott kártyák ellenőrzésére irányuló egyedi megkeresést vagy a kártya státusának ellenőrzésére irányuló megkeresést kell küldenie a vezetői engedély alapján kibocsátott kártyára vonatkozó értesítést (ICDL-értesítést) küldő tagállamnak.
      1.4.   A vezetői engedély alapján kibocsátott kártyákra vonatkozó minden értesítést (ICDL-értesítést) rögzíteni kell az azt fogadó tagállam nemzeti nyilvántartásában.
      1.5.   A tagállamoknak a szóban forgó tagállamban kibocsátott vezetői engedéllyel rendelkező járművezetők által benyújtott kérelmek legalább 30 %-ában a kibocsátott kártyák ellenőrzésére irányuló általános lekérdezést (általános CIC lekérdezést) kell végrehajtaniuk.
      1.6.   A tagállamok dönthetnek úgy is, hogy nem használják az 1.3–1.5. pontban leírt ICDL funkciót. Ebben az esetben minden egyes kérelem esetében a kibocsátott kártyák ellenőrzésére irányuló általános lekérdezést (általános CIC lekérdezést) kell végrehajtaniuk.
      1.7.   A tagállamok legkésőbb e rendelet alkalmazásának kezdetekor kötelesek értesíteni a Bizottságot arról, hogy a vezetői engedélyek alapján kibocsátott kártyákra vonatkozó értesítéseket (ICDL-értesítéseket) rögzítik-e a nemzeti nyilvántartásukban, vagy az 1.6. pontban leírt eljárást követik.
      1.8.   Azoknak a tagállamoknak, amelyek e rendelet alkalmazásának kezdete előtt legfeljebb öt évvel a vezetői engedélyek alapján kibocsátott kártyákra vonatkozó értesítéseket (ICDL-értesítéseket) nem rögzítették a nemzeti nyilvántartásukban az 1.4. pont szerint, a kérelmek 100 %-ában a kibocsátott kártyák ellenőrzésére irányuló általános lekérdezést (általános CIC lekérdezést) kell végrehajtaniuk, kivéve azon vezetői engedélyek esetében, amelyekre vonatkozóan ICDL-értesítést rögzítettek; ez utóbbi esetben az 1.3. pont alkalmazandó.
      1.9.   Az 1.8. pontban előírt kötelezettség az ICDL-értesítéseknek az egyes tagállamok nemzeti nyilvántartásában való rögzítése tényleges elvégzésének napjától számított öt évig áll fenn.
      2.   Visszavont, felfüggesztett vagy eltulajdonított járművezetői kártyák

      2.1.   Amennyiben egy járművezetői kártyát a 165/2014/EU rendelet 26. cikkének (7) bekezdése vagy 29. cikkének (2) bekezdése szerint visszavontak vagy felfüggesztettek, vagy annak eltulajdonítását bejelentették egy, a kibocsátó tagállamtól eltérő tagállamban, ez utóbbi tagállam illetékes hatósága köteles:

                  a)

                  a kártya tényleges státusának ellenőrzése céljából a kártya státusának ellenőrzésére irányuló megkeresést (CCS-megkeresést) küldeni a kiállító tagállamnak. Amennyiben a kártya száma nem ismert, az említett CCS-megkeresés előtt a kibocsátott kártya ellenőrzésére irányuló egyedi megkeresést (CIC-megkeresést) kell küldenie;

                  b)

                  a kártya státusának módosítására vonatkozó értesítést (MCS-értesítést) küldeni a TACHOnet üzenetküldő rendszeren keresztül a kibocsátó tagállamnak.

            3.   A járművezetői kártyák cseréje

      3.1.   Amennyiben egy járművezetői kártya tulajdonosa a kibocsátó tagállamtól eltérő tagállamban nyújt be kérelmet a járművezetői kártya cseréjére, ez utóbbi tagállam illetékes hatósága a kártya tényleges státusának ellenőrzése érdekében köteles a kártya státusának ellenőrzésére irányuló megkeresést (CCS-megkeresést) küldeni az előbbi tagállamnak.
      3.2.   Miután a járművezetői kártya státusának ellenőrzése megtörtént, és kiderült, hogy az érvényes és cserélhető, a kérelem benyújtása szerinti tagállam illetékes hatósága köteles a TACHOnet üzenetküldő rendszeren keresztül a kártya státusának módosítására vonatkozó megkeresést (MCS-megkeresést) küldeni a kibocsátó tagállamnak.
      3.3.   Azoknak a tagállamoknak, amelyek egy másik tagállamban kibocsátott vezetői engedéllyel rendelkező kérelmező számára újítanak meg vagy cserélnek ki járművezetői kártyát, az „Issued Card Driving Licence” (vezetői engedély alapján kibocsátott kártya) funkció segítségével haladéktalanul értesíteniük kell a kibocsátó tagállamot a járművezetői kártya megújításáról vagy cseréjéről.


title: A Bizottság (EU) 2017/368 végrehajtási rendelete (2017. március 2.) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               3.3.2017

               HU

               Az Európai Unió Hivatalos Lapja

               L 56/208

         A BIZOTTSÁG (EU) 2017/368 VÉGREHAJTÁSI RENDELETE
   (2017. március 2.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2) és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. március 2-án.

            a Bizottság részéről,

            az elnök nevében,

         Jerzy PLEWA

            főigazgató

            Mezőgazdasági és Vidékfejlesztési Főigazgatóság

      (1)  HL L 347., 2013.12.20., 671. o.

      (2)  HL L 157., 2011.6.15., 1. o.

      MELLÉKLET

         Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  EG

                  235,2

                  IL

                  149,3

                  MA

                  90,0

                  TR

                  92,9

                  ZZ

                  141,9

                  0707 00 05

                  MA

                  79,2

                  TR

                  177,0

                  ZZ

                  128,1

                  0709 91 00

                  EG

                  97,7

                  ZZ

                  97,7

                  0709 93 10

                  MA

                  51,8

                  TR

                  151,2

                  ZZ

                  101,5

                  0805 10 22 , 0805 10 24 , 0805 10 28

                  EG

                  45,0

                  IL

                  72,5

                  MA

                  48,3

                  TN

                  49,2

                  TR

                  73,7

                  ZZ

                  57,7

                  0805 50 10

                  EG

                  74,7

                  TR

                  77,0

                  ZZ

                  75,9

                  0808 10 80

                  CN

                  116,5

                  US

                  128,5

                  ZZ

                  122,5

                  0808 30 90

                  CL

                  225,3

                  CN

                  88,7

                  ZA

                  115,2

                  ZZ

                  143,1

         (1)  Az országoknak a Közösség harmadik országokkal folytatott külkereskedelmére vonatkozó statisztikáról szóló 471/2009/EK európai parlamenti és tanácsi rendeletnek az országok és területek nómenklatúrájának frissítése tekintetében történő végrehajtásáról szóló, 2012. november 27-i 1106/2012/EU bizottsági rendeletben (HL L 328., 2012.11.28., 7. o.) meghatározott nómenklatúrája szerint. A „ZZ” jelentése „egyéb származás”.


title: A Bizottság 1220/2011/EU végrehajtási rendelete ( 2011. november 25. ) az olajbogyó-ágazatban működő piaci szereplők szervezetei, azok munkaprogramjai és finanszírozása tekintetében az 1234/2007/EK tanácsi rendelet alkalmazására vonatkozó részletes szabályok megállapításáról szóló 867/2008/EK rendelet módosításáról

text:
               26.11.2011

               HU

               Az Európai Unió Hivatalos Lapja

               L 313/6

         A BIZOTTSÁG 1220/2011/EU VÉGREHAJTÁSI RENDELETE
   (2011. november 25.)
   az olajbogyó-ágazatban működő piaci szereplők szervezetei, azok munkaprogramjai és finanszírozása tekintetében az 1234/2007/EK tanácsi rendelet alkalmazására vonatkozó részletes szabályok megállapításáról szóló 867/2008/EK rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 4. cikkével összefüggésben értelmezett 103. cikke (2) bekezdése harmadik albekezdésére,
   mivel:

               (1)

               Az olajbogyó-ágazatban működő piaci szereplők szervezetei által kidolgozott munkaprogramok végrehajtásáról szerzett tapasztalatok alapján a 867/2008/EK bizottsági rendelet (2) bizonyos módosításokra szorul.

               (2)

               Annak érdekében, hogy biztosítható legyen az 1234/2007/EK rendelet 103. cikkének hatékonyabb alkalmazása, valamint az Unió pénzügyi érdekeinek azokban az esetekben való védelme, amikor az Európai Mezőgazdasági Vidékfejlesztési Alapból (EMVA) nyújtandó vidékfejlesztési támogatásról szóló, 2005. szeptember 20-i 1698/2005/EK tanácsi rendelet (3) hatálya alá tartozó vidékfejlesztési intézkedések kedvezményezettjei termelői szervezetek, indokolt úgy rendelkezni, hogy az olajbogyó-ágazatban működő piaci szereplők szervezeteinek elismerését haladéktalanul meg kell tagadni, fel kell függeszteni, illetve vissza kell vonni, amennyiben az érintett szervezetek tekintetében az említett rendeletek alapján szankciók kiszabására került sor.

               (3)

               A piac figyelemmel kísérése és adminisztratív igazgatása terén célszerű a piaci szereplők szervezeteinek munkaprogramjaiban meghatározott intézkedésekhez kapcsolódó témákra összpontosítani, míg az olívaolaj- és az étkezésiolajbogyó-termelés minőségének javítását illetően a hatékonyság érdekében helyénvaló a technikai segítségnyújtás új típusairól rendelkezni.

               (4)

               Az uniós finanszírozással támogatható intézkedések közötti nagyobb összhang biztosítása érdekében kívánatos, hogy az olajbogyó-fúrólégy által okozott károk elleni küzdelem tekintetében a finanszírozás kizárólag a 867/2008/EK rendelet 5. cikke (1) bekezdése b) pontjának iii. alpontjában említett intézkedésekre korlátozódjon.

               (5)

               A tapasztalatok alapján helyénvaló növelni az olajbogyó-termesztés környezeti hatásainak javítására szánt uniós finanszírozás minimális arányát annak érdekében, hogy kifejezésre jusson az e területen elért számottevő fejlődés. Ezzel egyidejűleg a munkaprogramok megvalósítására szánt források felhasználásának optimalizálása érdekében indokolt csökkenteni a programok végrehajtásához kapcsolódó általános költségek részarányát.

               (6)

               Azokban az esetekben, amikor valamely program módosítása egy adott intézkedés másik intézkedéssel történő felváltásából áll, és az egyes érintett intézkedésekre előirányzott költségvetés összege alacsonyabb 10 000 EUR-nál, célszerű egyszerűsíteni az adminisztratív eljárásokat, feltéve, hogy a program eredeti célkitűzése nem módosul.

               (7)

               A programok végrehajtásának megkönnyítése érdekében helyénvaló rugalmasabbá tenni az előlegekhez kapcsolódó biztosítékok felszabadítására vonatkozó előírásokat, feltéve, hogy a támogatható kiadások tényleges teljesítése és ellenőrzése megtörtént.

               (8)

               Új határidőt kell meghatározni az e rendelet végrehajtása céljából hozott nemzeti intézkedéseknek az érintett tagállamok által történő bejelentésére vonatkozóan.

               (9)

               A 867/2008/EK rendeletet ezért ennek megfelelően módosítani kell.

               (10)

               Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,

         ELFOGADTA EZT A RENDELETET:
   1. cikk
   A 867/2008/EK rendelet a következőképpen módosul:

               1.

               A 3. cikk (5) bekezdése a következő c) ponttal egészül ki:

                           „c)

                           megbüntették a piaci szereplők szervezetei által kidolgozott munkaprogramokra vonatkozó, az 1234/2007/EK rendelet 103. cikkében előírt finanszírozási rendszert érintő szabálysértés vagy valamely, az 1698/2005/EK tanácsi rendelet (4) szerinti vidékfejlesztési intézkedés alkalmazása keretében elkövetett szabálysértés miatt.

               2.

               Az 5. cikk (1) bekezdése a következőképpen módosul:

                           a)

                           az a) pont ii. alpontja helyébe a következő szöveg lép:

                                       „ii.

                                       tanulmányok készítése a piaci szereplők érintett szervezeteinek munkaprogramjában meghatározott egyéb intézkedésekhez kapcsolódó témákban;”

                           b)

                           a c) pont a következőképpen módosul:

                                       i.

                                       az i. alpont helyébe a következő szöveg lép:

                                                   „i.

                                                   a termesztés, a betakarítás, a szállítás és a feldolgozás előtti tárolás feltételeinek javítása az illetékes nemzeti hatóság által megállapított technikai előírásokkal összhangban;”

                                       ii.

                                       a iii. alpont helyébe a következő szöveg lép:

                                                   „iii.

                                                   az olívaolaj és az étkezési olajbogyó termeléséből származó maradék anyagok tárolási és felhasználási feltételeinek javítása, valamint az olívaolaj palackozási feltételeinek javítása;”

                                       iii.

                                       a iv. pont helyébe a következő szöveg lép:

                                                   „iv.

                                                   a termékek minőségével kapcsolatos szempontokra összpontosító technikai segítségnyújtás a termelők, az olívaolaj-feldolgozó ipar, az étkezési olajbogyó előállításával foglalkozó vállalkozások, az olajsajtolók és a csomagolóüzemek részére;”

                                       iv.

                                       a vi. pont helyébe a következő szöveg lép:

                                                   „vi.

                                                   a szűz olívaolaj és az étkezési olajbogyó érzékszervi ellenőrzését végző kóstolók képzése.”

               3.

               A 6. cikk első bekezdésének helyébe a következő szöveg lép:
               „Az egyes tagállamokban az 1234/2007/EK rendelet 103. cikkének értelmében rendelkezésre álló uniós finanszírozási összeg legalább 30 %-át az e rendelet 5. cikke (1) bekezdése első albekezdésének b) pontjában említett intézkedési körre kell fordítani, és az említett uniós finanszírozás legalább 12 %-át az 5. cikk (1) bekezdése első albekezdésének d) pontjában említett terület céljaira kell felhasználni.”

               4.

               A 7. cikk (1) bekezdése a következő g) ponttal egészül ki:

                           „g)

                           az olajbogyó-fúrólégy elleni védekezéshez kapcsolódó intézkedések és tevékenységek, az 5. cikk (1) bekezdése b) pontjának iii. alpontjában meghatározott intézkedések kivételével.”

               5.

               A 8. cikk (2) bekezdése második albekezdésének d) pontja helyébe a következő szöveg lép:

                           „d)

                           a költségvetési terv az 5. cikk (1) bekezdésében említett intézkedések és intézkedési körök szerinti bontásban, a munkaprogram elfogadásának kezdetétől számított minden egyes 12 hónapos időszak részletezésével, külön-külön feltüntetve az általános költségeket, amelyek nem haladhatják meg az összes költség 5 %-át, és az egyéb fő költségtípusokat.”

               6.

               A 10. cikk a következő (6) bekezdéssel egészül ki:
               „(6)   A (2) és a (4) bekezdésben foglaltaktól eltérve, amikor valamely munkaprogram oly módon módosul, hogy egy adott intézkedést egy másik, ugyanahhoz a területhez tartozó intézkedés vált fel, és az egyes érintett intézkedésekre előirányzott költségvetés összege 10 000 EUR-nál alacsonyabb, a piaci szereplők szervezetének két hónappal az új intézkedés végrehajtásának kezdete előtt értesítenie kell az illetékes hatóságot a módosításról. Ha az illetékes hatóság az értesítés időpontjától számítva egy hónapon belül nem emel kifogást, a módosítást elfogadottnak kell tekinteni. Az értesítéshez alátámasztó dokumentumokat kell csatolni, amelyek megjelölik a javasolt módosítás okát, jellegét és következményeit, és bizonyítják, hogy a szóban forgó módosítás nem változtatja meg az érintett program eredeti célkitűzését.”

               7.

               A 11. cikk (5) bekezdésének helyébe a következő szöveg lép:
               „(5)   A tagállam által meghatározandó határidőig, de legkésőbb a munkaprogram egyes végrehajtási éveinek a végén az érintett piaci szereplői szervezetek az első részlet keretében ténylegesen teljesített és a tagállam által ellenőrzött kiadások teljes összegének erejéig kérhetik a (4) bekezdésben említett biztosíték felszabadítását. A tagállam meghatározza és ellenőrzi az ilyen kérelemhez csatolandó alátámasztó dokumentumokat, és legkésőbb a kérelem benyújtásának hónapját követő második hónap folyamán felszabadítja az érintett kiadásoknak megfelelő biztosítékot.”

               8.

               A 18. cikk (1) bekezdésében a bevezető mondat helyébe a következő szöveg lép:
               „(1)   Az olívaolaj-termelő tagállamok minden, a 8. cikknek megfelelően április 1-jén kezdődő hároméves időszak lejártát követően legkésőbb január 31-ig bejelentik a Bizottságnak az e rendelet végrehajtása céljából hozott nemzeti intézkedéseket és különösen azokat, amelyek a következőkre vonatkoznak:”.

         2. cikk
   Ez a rendelet az Európai Unió Hivatalos Lapjában való kihirdetését követő hetedik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. november 25-én.

            a Bizottság részéről

            az elnök

         José Manuel BARROSO

      (1)  HL L 299., 2007.11.16., 1. o.

      (2)  HL L 237., 2008.9.4., 5. o.

      (3)  HL L 277., 2005.10.21., 1. o.

      (4)  HL L 277., 2005.10.21., 1. o.”